   لاهور (ويب ڊيسڪ) قومي ڪرڪيٽ ٽيم جي ڪپتان پنهنجي ڪاميابيءَ جو راز ٻڌائيندي چيو آهي ته مون کي ويرات ڪوهلي نيٽ سيشنز ۾ ميچ سيناريو جي پريڪٽس جي صلاح ڏني. آءِ سي سي ون ڊي رينڪنگ ۾ نمبر ون بيٽسمين بڻجندڙ قومي ٽيم جي ڪپتان بابر اعظم پي سي بي پوڊ ڪاسٽ ۾ خيالن جو اظهار ڪندي چيو ته ڪارڪردگي ۾ بهتري آڻڻ لاءِ سدائين انضمام الحق ۽ محمد يوسف جهڙن رانديگرن جي رهنمائي وٺندو آهيان. هن چيو نيٽ ۾ سٺي پريڪٽس نه ٿي سگهي ته سڄو ڏينهن خراب گذرندو آهي، ان سفر ۾ منهنجي والدين ۽ ساٿي ڪرڪيٽرن وڏو ساٿ ڏنو، ويرات ڪوهلي نيٽ سيشنز ۾ ميچ سيناريو جي پريڪٽس جي صلاح ڏني، جڏهن ته مان بال کي دير سان کيڏڻ جو هنر ڪين وليمسن کان سکيو.